Regulile pe care trebuie să le respecți dacă mergi la restaurant, la teatru sau la cinema.
Restaurantele, teatrele și cinematografele s-au redeschis astăzi, în București. Localurile au program limitat și pot funcționa la 30% din capacitate. Clienţii trebuie să respecte anumite reguli când ies la un local, teatru sau cinema. Petrecerile și mesele festive sunt, în continuare, interzise.
Ziua cea mare a sosit. Dacă locuiești în București, de azi poți merge, din nou, la restaurant, la teatru sau cinema. Nu în orice condiții, însă. Ești obligat să respecți mai multe reguli.